Pähkähullu Suomi

Pähkähullu Suomi on vuonna 1967 ensi-iltansa saanut komediaelokuva, jonka on ohjannut Jukka Virtanen. Elokuva on Jukka Virtasen ja Ere Kokkosen toinen elokuva. Elokuva on myös Spede Pasasen kolmas elokuva, jossa hän on mukana tekijänä. Elokuva on myös kolmas Spede-elokuva. Elokuvan pääosissa nähdään Spede Pasanen, Simo Salminen, Esko Salminen ja Leo Jokela. Elokuvan vierailevina tähtinä nähdään television tietokilpailuohjelmien vetäjä Timo T. Kaukonen, toimittaja Anssi Kukkonen, uutisankkuri Heikki Kahila, tuleva liikemies Harry "Hjallis" Harkimo lapsena, radiotoimittaja Niilo Tarvajärvi, kilpahiihtäjä Eero Mäntyranta, moottoriurheilija Timo Mäkinen, kirjailija Väinö Linna, poliitikko Urho Kekkonen, kenraaliluutnantti Urpo Levo, missi Armi Kuusela, yhdysvaltalainen Oscar-palkittu näyttelijä Gregory Peck, akateemikko Kustaa Vilkuna, poliitikko Yrjö Leino, poliitikko V. J. Sukselainen, Miss Suomi Inga-Britt Söderberg, keskimatkojen juoksijat Dan Waern, Olavi Salsola ja Olavi Vuorisalo sekä nyrkkeilijät: suomalainen Olli Mäki ja yhdysvaltalainen Davey Moore.

Elokuvaa kuvattiin Helsingissä, Espoossa, Hattulassa, Helsingin maalaiskunnassa, Sipoossa, Hämeenlinnassa, Kuhmoisissa, Lapualla, Kauniaisissa, Punkaharjulla, Savonlinnassa, Kuopiossa, Imatralla, Tampereella, Torniossa, Rovaniemellä, Kittilässä, Porvoon maalaiskunnassa ja Kouvolassa. Elokuva on julkaistu VHS:nä ja DVD:nä. Elokuva on esitetty televisiossa vuosina 1970, 1973, 1977, 1983, 1994, 2001, 2004, 2006 ja 2021.

 Juoni 

Elokuvan kertoja (Mauno Hyvönen) esittelee Suomea erilaisilla kuvilla maaseudulta sekä pääkaupungistamme Helsingistä ja valitsee kadulla kulkevista ihmisistä "herra keskivertosuomalaisen" eli tyypillisen veronmaksajan (Leo Jokela). Uutisissa nähdään, että hiusöljymiljonääri William Njurmi (Spede Pasanen) on saapunut Suomeen, kanssaan Njurmen henkivartija Luigi Cravatto (Esko Salminen) sekä William Njurmen sihteeri Miss Smith (Tarja-Tuulikki Tarsala). Hallituksen ministerit (Toivo Mäkelä, Timo T. Kaukonen, Matti Dahlberg, Heikki Kuvaja ja Paavo Huuskonen) ovat vastassa häntä lentokentällä. Suomen itsenäisyyden 50-vuotisjuhlan kunniaksi eräs "tuottaja" (Ere Kokkonen) ja "ohjaaja" (Jukka Virtanen) tekevät elokuvan valtion kustannuksella, jota tuottaja pitää koekatselussa täysin epäonnistuneena ja he pyytävät apua "herra keskivertosuomalaiselta". 

Njurmen vierailun kautta elokuva esittelee tyypillisiä helsinkiläisiä nähtävyyksiä. Turistikerroksen aikana ministerit raahaavat Njurmen saunaan, mihin kyllästyyneenä hän pakenee Helsingin läpi maaseudulle, jossa hän säikyttää marjastajat, saa hirvenmetsästäjät (mm. Heikki Kuvaja ja Raimo Virtanen) peräänsä ja joutuu kaiken lisäksi keskelle armeijan taisteluharjoitusta. Kollaata muisteleva tyypillinen veronmaksaja on erittäin tyytyväinen, mutta tuottaja ja ohjaaja kaipaavat vielä romantiikkaa ja liittävät mukaan naisvoimistelua luonnon keskellä ja "Welcome to Finland"-kuoron. 

Seuraavaksi Njurmi törmää yksinäiseen kulkuriin, Simoon (Simo Salminen), joka on asettunut järven rannalle asumaan ja keksinyt erilaisia keksintöjä. Njurmi ja Simo lähtevät liikkeelle ja saavat kyydin toimittaja Kielo Joen (Pirjo Pasanen) avoautosta, kunnes tämä heittää heidät ulos ja jää vaille haluamaansa haastattelua. Samoihin aikoihin ministerit käynnistävät Njurmen etsinnän ja palkkaavat salapoliisin (Osmo Harkimo), joka putkahtelee esiin milloin mistäkin, Njurmen ja Simon jatkaessa matkaa.

Ensin miehet saavat töitä pohjalaistalosta. "Perinteisten talkootanssien" jälkeen Njurmi vie talon tyttären (Marita Nordberg) heinälatoon, mutta tuottaa hänelle pettymyksen puhuessaan vain kukista ja meihiläistä siitepölyn levittäjinä. Tytön muut veljet ovat Njurmen ja tytön harmiksi nähneet tilanteen ja pakottavat Njurmen vihille aseilla uhaten, mutta Simo pelastaa viime hetkellä kumppaninsa häjyksi tekeytyneenä. Palkkioksi Njurmi täyttää Simon toivomukset hyppäävällä järveen ja järjestämällä heille ns. "kana-viini-aterian". 

Njurmi ja Simo päättävät tehdä Suomen ympärysmatkan ja juonivat käyttöönsä kalliin avoauton eräältä autoilevalta herralta (Pentti Irjala), joka ihailee suuresti ulkomaalaisia ihmisiä. Rahaa Njurmi ja Simo saavat konsertilla, missä Simo esiintyy "chanson-laulaja Pierre Dumasina". He ajavat Punkaharjun kautta Savonlinnassa sijaitsevaan Olavinlinnaan, missä he kohtaavat pelottavan kummituksen. Sieltä he matkaavat Kuopion torille, syövät Puijon pyörivässä torniravintolassa, pistäytyvät pikaisesti Imatrankoskella, Turussa sekä Tampereella, ajavat "Kajaanin ohi" ja lopulta päätyvät Tornionjoen varteen, josta matka jatkuu Rovaniemellä ja Lappiin, jossa on talvi. Tyypillinen veronmaksaja on jälleen tyytyväinen nähtävyyksiin ja innostuu esittämään "mukailun" Tuntemattomasta sotilaasta. 

Njurmen ja Simon palattua takaisin ympärysmatkaltaan Helsinkiin, Njurmi kertoo Simolle, että hänen varsinainen tehtävänsä olla Suomessa oli toisenlainen kuin on luultu. Hän kyllästyy jälleen ministerien erittäin pitkiin puheisiin ja uhkaa olla lainaamatta valtiolle rahaa, ellei peli muutu. Nyt elokuvantekijätkin riistuvat naamionsa ja paljastuvat salaisiksi agenteiksi. Njurmen henkivartija Cravatto saa käskyn ryhtyä esiintymään "hiusöljymiljonääri William Njurmena". Hän järjestää lehdistötilaisuuden, missä hän näyttelee omia arpiaan sekä peruu kaiken muun ohjelman päivältä, paitsi tietysti lounaan ja tapaamisen Miss Suomen (Marja-Liisa Ståhlberg) kanssa. Hän haluaa nähdä suomalaista talviurheilua ja Helsingin keskustassa järjestetään hiihtokilpailut keskellä kesää.

Samoihin aikoihin oikea Njurmi ja Simo törmäävät salaisiin agentteihin. Törmäyksestä seuraa pitkä takaa-ajo pitkin kattoja, tappelu laivalla sekä pakomatka moottoripyörällä- ja veneellä. Keskellä olympiastadionia Njurmi ja Simo joutuvat pinteeseen suuren miesjoukon piirittäessä heidät, mutta selviävät kuin ihmeen kaupalla tästäkin. Samaan aikaan Cravatto viihtyy Miss Suomen kanssa ja antaa suuren sekin maan lainatarpeeseen. Hän tanssii mm. latinalaisrytmeijä missin kanssa ja ehtii jo kosia tyttöä, kunnes hänen oma vaimonsa (Mirella Mantovani) saapuu paikalle ja vie Luigin mukanaan.

Yleisön puoleen kääntyessään Simo tunnustaa, "ettei ole enää 15 minuuttiin ymmärtänyt mitään, mitä ympärillään tapahtuu". Kertoja tarjoaa toista versiota, jossa nähdään Armia ja Giliä, Gregory Peckiä, Tauno Paloa sekä häjyjä. "Aha, nyt mä ymmärrän", Simo sanoo ja vastaa missin kysymykseen "minne mennään?". "Naimisiin tietysti. Sinnehän tässä kaikki muutkin on menny."

 Näyttelijät 

Elokuvan avustajina toimivat Lapuan nuorisoseura ja sekakuoro sekä Suomen armeija.

 Muut esiintyjät 

"Pumpulit"-ryhmään kuuluivat Tuula Heinivaho, Ritva Larmila, Tarja Latva, Sirkka Rivioli ja Irma Sammal.

 Arkistoaineisto 

 Muut tekijät 

 Äänitys: Paul Jyrälä
 Kuva-assistentti: Risto Inkinen (B-kuvaaja)
 Ääniassistentti: Erkki Kivi (apulaisäänittäjä)
 Musiikkiäänitys: Jouko Ahera (Scandia-Studio)
 Äänimixaus: Tuomo Kattilakoski (Finnvox Oy)
 Järjestäjä: Matti Dahlberg
 Kuvaussihteeri: Elina Katainen
 Musiikin sovitus: Esko Linnavalli (Alkusoitto)
 Laulujen sanoitus: Jukka Virtanen
 Muusikot: Irma Tapio (laulu), Heikki Laurila (kitara, mandoliini), Raimo Sarkio (kitara), Erkki Valaste (kitara, marakassit), Kai Lind (laulu), Vieno Kekkonen (laulu), Ritva Mustonen (laulu) ja Esko Salminen (laulu)
 Jaakko Salon orkesteri

 Kuvauspaikat 

 "Hirvestys", "Ponu-baari", "sotaharjoitukset" ja "taisteluhävittäjän ohjaamo"-kohtaukset kuvattiin Panssariprikaatin harjoitusalueella Parolannummella Hattulassa.
 "Romanttinen fantasia"-kohtaus kuvattiin Aulangonpuistossa Hämeenlinnassa.
 "Simon asumus" rakennettiin Aimo Pöyhösen huvilan maa-alueelle Harjunsalmeen, joka sijaitsee Kuhmoisissa.
 "Juhla-ateria"-kohtaus lavastettiin Turuntien, nykyisen Turunväylän varren metsikössä Kasavuorenportin kohdalla Kauniaisissa. 
 "Njurmen ja Simon automatkaa" kuvattiin Punkaharjulla.
 "Njurmi ja Simo kysyvät linnaa" ja "kummittelu"-kohtaukset kuvattiin Savonlinnan Olavinlinnassa.
 "Njurmi ja Simo Kuopiossa"-kohtaukset kuvattiin Kuopion torilla, "Veljmies"-patsaalla torilla sekä Puijon näkötornilla sekä sen pyörivässä torniravintolassa kuvattiin "pyörivä ravintola"-kohtaus. Kaikki edellä mainitut paikat sijaitsevat Kuopiossa. 
 "Njurmi ja Simo Imatralla"-kohtaus kuvattiin Imatrankoskella Imatralla. 
 "Naiset hyppäävät auton kyytiin"-kohtaus kuvattiin Pyynikinharjulla Tampereella.
 "Näkymä Haaparantaan"-kohtaus kuvattiin Torniossa.
 "Panorointi yli kaupungin"-kohtaukset kuvattiin Rovaniemellä.
 "Njurmi ja Simo Lapissa"-kohtaus kuvattiin Kittilän Pallastunturilla.
 "Luigi saa toimeksiannon", "aamuserenadi Luigille", "Luigi ja Miss Suomi puistossa", "Luigin vaimo saapuu", "lehdistötilaisuus" ja "Luigin aamutoimet"-kohtaukset kuvattiin Haikon kartanolla Porvoon maalaiskunnassa.

 Kuvauspaikat Helsingissä 

 Kauppatori - Senaatintori - Johanneksen kirkko - Mannerheimintie Lasipalatsin kohdalla (ilmakuvat)
 Munkkivuori (maanviljelijä Hulkkosen tytär ja poika)
 Hietaniemen uimaranta ("muutamia rinnastuksia")
 Siltasaari (ilmakuva)
 Pitkäsilta (hylätty veronmaksaja)
 Pitkänsillanranta ("herra keskivertosuomalaisen" haastattelupaikka, Njurmi johtaa vihtakulkuetta)
 Veturitie (rakennustyömaita auton ikkunasta)
 Osmo Harkimon talon edusta, Taivaanvuohentie 14 (tapiolalaisperhe)
 Ourit (veneen kastaminen)
 rakennustyömaa Vuosaaressa (peruskiven muuraus)
 Lauttasaaren vanha silta (sillan vihkiminen)
 Sibeliuksenpuisto - Paavo Nurmen patsas Mäntymäentien varrella (kiertoajelu)
 Laukkaniemi (kesätynnyrisauna, Njurmi hoippuu saunasta)
 Eduskuntatalo - Suomen kansallismuseo - Marsalkka Mannerheimin ratsastajapatsas nyk. Mannerheiminaukiolla - Presidentinlinna - Pohjoinen Esplanadikatu 1 - Lastenlinna, Lastenlinnantie 2 (Helsingin nähtävyyksiä)
 Helsingin lääninvankila, Vyökatu 1-3 ("aikuisten linna")
 Kauppatori - Lönnrotinkatu - Mannerheimintie Kaivokadun kohdalla - Aleksanterinkatu Mannerheimintieltä nähtynä (kaupunkinäkymiä)
 Pertti Pasasen asunnon piha, Laukkaniementie 1 (Njurmi pakenee saunasta)
 Mannerheimintie - Kaivopiha - Kolmen sepän patsas - Tähtitornin vuori (ministerit jahtaavat Njurmea)
 Korkeasaari (hirvi, karhu, pesukarhu, pöllö, susi)
 Kallvik (Kielo Joki tapaa kulkurit)
 Kampintori (salapoliisi menee puhelinkioskiin)
 Santahamina (Kollaan muistoja)
 Fredrikinkatu 61 (Njurmi kertoo tehtävästään Simolle)
 Liisankatu 14 (pako kattoja pitkin)
 Armfeltintie 6 (Luigin serenadi tytölle)
 Meilahti (pesäpallo-ottelu)
 Salmisaarenranta (tappelu laivassa)
 Lauttasaarensalmi (pako veneellä)
 Laakson urheilukenttä (hiihtokilpailun lähtö)
 Stadionin maauimala (uimahyppytorni)
 Suomen Kansallisteatterinn edusta Rautatientorilla (presidentti Urho Kekkonen eli "se lähti")
 Aleksanteri II:n patsas Senaatintorilla (hiihtokilpailun juottoasema)
 Mechelininkatu (hiihtäjä liikennevaloissa)
 Suomen Ladun toimiston sisäänkäynti, Korkeavuorenkatu 25 - rautatieasema (hiihtäjän reitti)
 huonekaluliikkeen parveke Vallilassa (ministerit tavoittavat Luigin parvekkeelta)
 Olympiastadion (Njurmi ja Simo päihittävät vastustajansa)
 Filmituotanto Spede Pasasen toimisto, Fredrikinkatu 61 (uutistenlukija televisiossa, pääministerin työhuone)
 Parvisfilmin koeteatteri, Fredrikinkatu 30 (koeteatteri)
 Merihotelli, Hakaniemenranta 3 (kabinetti)
 Pertti Pasasen asuintalon sauna, Laukkaniementie 1 (Njurmen saunotus)
 puhelinkioski Kampintorilla (salapoliisi puhelinkopissa)
 tavaratalo Pukeva, Kaisaniemenkatu 9-11 (kenkämyymälä)
 rahti Silja II Salmisaarenrannassa (mies laskeutuu köydellä laivasta)

 Kuvauspaikat Espoossa 

 Kivilampi ("Tarvajärvi", Luigi uimassa tytön kanssa)
 näkymiä Tapiolasta, mm. Keskustorni ja Keskusallas (Njurmen nähtävyyskierros)
 Kunnarlantien tienoot (Njurmi ja Simo saavat auton)
 Jorvi (pako minimoottoripyörällä)
 Tapiolan uimahalli (Njurmen nähtävyyskierros)

 Kuvauspaikat Helsingin maalaiskunnassa 

 Helsingin lentoasema (Njurmi saapuu Suomeen)
 Rekolanoja Hiekkaharjussa (pako moottoriveneellä)

 Kuvauspaikat Sipoossa 

 suo Katrineholmintien (nro. noin 110) varressa ("Suohullu Pähkä")
 laituri Katrineholmintien (nro. noin 158) päässä (Njurmi ja Simo hyppäävät laiturilta)

 Kuvauspaikat Lapualla 

 Lapuan ulkomuseon päärakennus (juustopiirakan havittelu / pestautuminen töhin, aamuherätys)  ja museoalue (Simo pelastaa Njurmen häistä)
 Alajoki (kylvötöissä, lato) ja lato Alajoella (Njurmi ja maalaistalon tyttö ladossa)
 Lapuanjoki (vastavirtaan soutu)
 Tiitun talo, Liiverintie 3 (Njurmi ja Simo maataloustöissä) ja Suutalan talo (kanala) Liuhtarinkylässä
 Latosaari (talkootanssit)
 Lapuan Nuorisoseuran talo ("Pierre Dumas" esiintyy)

 Kuvauspaikat Kouvolassa 

 ravintola Kultainen Kannus, Hansakeskus, Keskikatu 4 (Lievestuoreella)
 ravintola Speden Saluuna, Hansakeskus, Keskikatu 4 (Njurmi ja Simo pakenevat salaisia agentteja)

 Taustaa 

Itsenäisen Suomen 50-vuotisjuhlavuoden innoittamana syntynyt komedia Pähkähullu Suomi oli ensimmäinen niistä kolmesta elokuvasta (Pähkähullu Suomi, Noin 7 veljestä ja Fakta homma), jotka Jukka Virtanen ohjasi yksin, ja myös ensimmäinen elokuva, jonka tuotti kokonaisudessaan Filmituotanto Spede Pasanen Ky (myöh. Oy). Käsikirjoitus oli Millipillerin käsikirjoitusryhmästä tutun kolmikon "Virtanen - Kokkonen - Pasanen"-käsialaa. Kaikki kolme esiintyivät myös elokuvassa näyttelijöinä. Elokuvan yleisömenestys oli vuoden ylivoimaisesti paras. Katsojia elokuva sai noin 400 000, mutta siitä ei ole täysin varmaa.

 Televisioesitykset 
 Päivämäärä Kanava Katsojamäärä 14.12.1970  MTV1  1 710 000 13.8.1973   MTV1  1 410 000 30.6.1977   MTV2  1 437 000 30.6.1983   MTV2  946 000 13.2.1994   MTV3  601 000 6.12.2001   MTV3  1.8.2004   MTV3  7.5.2006   MTV3 

 Lähteet 

 Aiheesta muualla 



Luokka:Spede Pasasen elokuvat
Luokka:Vuoden 1967 suomalaiset elokuvat
Luokka:Suomalaiset mustavalkoelokuvat
Luokka:Suomalaiset komediaelokuvat
Luokka:Jukka Virtasen ohjaamat elokuvat
Luokka:Elokuvat liike-elämästä